Stadion Arthur Ashe

Stadion Arthur Ashe (engleski: Arthur Ashe Stadium), smješten u Flushing Meadows Parku je glavni teniski stadion koji se koristi na U.S. Open, posljednjem od četiri godišnja Grand Slam turnira. Na stadionu se održava i godišnja teniska manifestacija Arthur Ashe Kids Day. Smješten je na USTA Nacionalnom teniskom centru Billie Jean King u Flusghingu. Stadion je ime dobio po znamenitom crnom tenisaču Arthuru Asheu, koji je pobijedio na prvom U.S. Open turniru otvorenom za profesionalce 1968. Otvoren je godine 1997. a zamijenio je Stadion Louis Armstrong kao glavni stadion. Stadion Arthur Ashe ima 22.547 pojedinačna sjedala, 90 luksuznih loža, pet restorana i prostor za igrače na dva kata - što ga čini najvećim objektom na svijetu koji je predvišen isključivo za tenis. Stadion, kao i ostalih 32 igrališta u blizini, koristi akriličnu podlogu DecoTurf . Stadion se nalazi u blizini stadiona Shea, domaćeg igrališta New York Metsa, a oba stadiona dijele stanicu Willets Point-Shea Stadium njujorške podzemne željeznice na Liniji br. 7. Napomene „Ashe & Armstrong Stadiums”. United States Tennis Association's official website. Arhivirano iz originala na datum 2008-03-14. Pristupljeno 2007-08-24.